Michelle Gisin

D **Michelle Gisin** (* 5. Dezämber 1993 in Samedan) isch e Schwyzer Skirännfahreri, wo z Ängelbärg ufgwachsen isch. Si isch uf d Diszipline Slalom un Riiseslalom spezialisiert. Ihri elter Schweschter Dominique un ihre elter Brueder Marc sin au Skirännfahrer.

## Lääbe
Ai Wuche vor ihrem 16. Geburtstag het d Gisin im Novämber 2008 zum erschte Mol bi me FIS-Ränne mitgmacht. Derwylscht si in ihre erschte Saison vor allem in dr schnälle Diszipline Abfahrt un Super-G gueti Ergebnis ghaa het, het si ihre Augemerk in dr zwoo Saison druf in dr Hauptsach uf Slalom un Riiseslalom verlageret. Ab Jänner 2010 isch si im Europacup zum Yysatz chuu, isch aber zerscht ohni Pinkt blibe. Am 3. Jänner 2011 het si s erscht FIS-Ränne gwunne, bim Riiseslalom z Morzine. Zum Abschluss vu dr Saison 2011/12 isch si z Zinal Schwyzer Junioremaischteri in dr Super-Kombination wore.

Am Aafang vu dr Saison 2012/13 het d Gisin ihri Laischtige dytli chenne staigere: Si het in ihre mittlerwyli sterkschte Disziplin Slalom drei FIS-Ränne gwunnenun isch im Europacup zum erschte Mol unter di beschte zeh gfahre. Wäg däre Entwicklig het si au im Wältcup derfe starte. Bi ihre Wältcup-Premiere am 29. Dezämber 2012 bim Slalom vu Semmering het si si gly fir dr zweet Durgang qualifiziert, isch dert aber churz vor em Zyyl uusgschide. Ihri erschte Wältcuppinkt het si am 15. Jänner 2013 mit em 9. Blatz im Slalom vu Flachau gholt, mit dr beschte Laufzyt im zweete Durgang. Si isch bi dr Wältmaischterschaft 2013 z Schladming derby gsii un het bi dr Juniorewältmaischterschaft 2013 di Silbermedallie im Slalom gwunne. Am 10. Jänner 2014 isch ere dr erscht Europacupsiig glunge, wu si dr Slalom vu Melchsee-Frutt fir si entschide het. Mit drei Siig un drei andere Podeschtblätz het si si dr erscht Blatz in dr Europacup-Gsamtwärtig un au in dr Slalom-Disziplinewärtig gwunne. Bim Saisonfinale z St. Moritz het si am 18. Merz 2016 im Schwyzer Team dr Mannschaftsbewärb vor Dytschland un Schwede gwunne.

In dr Saison 2016/17 isch ere in dr Superkombination z Val d'Isère mit Blatz 2 dr erscht Podechstblatz bi me Wältcupränne glunge. Bi dr Alpine Ski-WM 2017 z St. Moritz het si in dr Kombination d Silbermedallie gwunne.

Und a de Olympische Winterschpiili im Februar 2018 z Südkorea het si i dr Kombination d Guldmedalie gwunne und isch Olympiasygerin worde.

## Erfolg

### Olympischi Spiil
* Sotschi 2014: 28. im Slalom
* Pyeongchang 2018: 1. i dr Kombination, 8. i dr Abfahrt, 9. im Super-G, 16. im Slalom
* Peking 2022: 1. i dr Alpine Kombination, 3. im Super-G, 6. im Slalom, 10. im Riesenslalom

### Wältmaischterschafte
* Schladming 2013: 9. Teamwettbewärb, 26. im Slalom
* Vail/Beaver Creek 2015: 4. Teamwettbewärb, 32. im Riiseslalom
* St. Moritz 2017: 2. i dr Alpine Kombination, 8. i dr Abfahrt, 21. im Slalom
* Cortina d’Ampezzo 2021: 3. i dr Alpine Kombination, 5. i dr Abfahrt, 8. im Super-G, 11. im Riiseslalom

### Wältcup
* 2 Siig bi Mannschaftswettbewerbe
* 19 Podeschtblätz i Einzelrenne, dävo 1 Siig:

### Weltcupwärtige

### Europacup
* Saison 2013/14: 1. Gsamtwärtig, 1. Slalomwärtig, 5. Super-Kombinations-Wärtig
* 7 Podeschtblätz, dervu 3 Siig:

### Juniorewältmaischterschafte
* Québec 2013: 2. Slalom

### Anderi Erfolg
* 8 Siig in FIS-Ränne
* 1 Schwyzer Junioremaischtertitel: Super-Kombination 2012
* European Youth Olympic Festival 2009: 22. Riiseslalom, 21. Slalom

## Weblink
* Websyte vu dr Michelle Gisin
* 
* 

## Fueßnote